
Ha a jégkorszak előtti Európa erdeiben járhattunk volna, mam- 
mutfenyők, szabalpálmák, mocsári ciprusok, páfrányfenyők, min- 
denféle örökzöldek pompás erdeibe jutottunk volna. Pedig akkor 
már ütött a végórája ennek a csodálatos paradicsomnak. A nya- 
rak egyre hűvösebbek, csapadékosabbak lettek, a sarki jégvilág 
lassan és alattomosan növekedni kezdett, a télen felhalmozódott 
hó és jég nyárra nem olvadt el. Gleccserek nyomultak dél felé, 
fagyos szelek söpörtek végig a szubtrópusi erdőkön. Az a nagy 
jégkalács Észak-Európában, melynek maradványa ma is ott la- 
pul Grönland területén, csak kelt és terjeszkedett. És terjeszke- 
dett a jégtakaró környékén a sivár, hideg tundratáj 15, az év nagy 
részében keményre fagyott talajával. A többször megismétlődő 
eljegesedések után még hírmondó sem maradt a fatermetű örök- 
zöldek és lombos fák pazar világából. 

Amikor az éghajlat újra kedvezőre fordult, s a jégtakaró visszahú- 
zódott, új erdők telepedtek a régiek helyébe, de sokkal egyhangúb- 
bak voltak a korábbiaknál. A mérsékelt övi hűvös, csapadékos 
klíma hozta Európába vissza a mai fenyőket a nyirrel együtt, 
majd később a bükköt, gyertyánt, a szárazabb periódusok a mogyo- 
rót és később a tölgyeket. De a mai természetes erdeinkben könnyen 
megszámolhatjuk, hányféle fa és bokor él: alig néhány Száz. 

A kertészkedő ember azonban szépen visszatelepítette a mai 
európai parkokba az eltűnt harmadkori növényvilágot, amely 
Japán, Kina és Észak-Amerika mérsékelt övének néhány kedve- 
zőbb fekvésű foltján átvészelte a jégtakaró pusztítását. Könyvünk 
ezért a Közép-Európában élő, erdőt alkotó fákon és bokrokon 
kívül a legszebb park- és utcai fákat is bemutatja. Feltüntetjük 
az őshazát, a növény magasságát (a zárójelben közölt méretek az 
őshazában elért magasságot jelentik), a virágzás hónapját. 

Ismerjük meg fáinkat, bokrainkat, és védjük meg az ember és 
a táj állandóan változó világában! Mert az urbanizáció, a városia- 
sodás újra kipusztulással fenyegetheti őshonos erdeinket, nagy 
fáradsággal telepített parkjainkat! 


1. Páfrányfenyő (Ginkgo biloba). Délkelet-Kína; 20-30 m (jú- 
nius-július). Közép-Kína embertől nem járt rengetegei egy kü- 
lönös ősnövényt őriztek meg: a páfrányfenyőt. Évezredek óta ül- 
tetik a kertekbe, s mint szent fát tisztelik. Japánba buddhista pa- 
pok vitték át a templomudvarok díiszének. E növény leírója, Linné 
a tudományos elnevezéshez is japán nevet (ginkyo) használ. Via- 
szos, sárgálló, húsos termése a kínaiak , ezüstgyümölcse", amit 
főzve vagy sütve fogyasztanak. Csontos magja édeskés, gyantás 
ízű. Széttaposott húsa kellemetlen illatot terjeszt. Kétlaki, a termő 
fák rendesen gazdag termést hoznak. Nálunk a hím virágú példá- 
nyokat ültetik előszeretettel. Magjait egy évig szabad földben, 
homokkal rétegezve pihentetik, azután jól csírázik. fj 


2. Erdeifenyő (Pinus silvestris). Európa, Észak-Ázsia; 20-30 m 
(május). Rókavörös törzséről azonnal felismerhető. Közép-Európa 
legelterjedtebb erdőalkotó fenyője, s csak a magasabb hegyekben 
szorítja ki a luc. A Nyugat-Dunántúlon gyakori, dec onnan keletre 
már csak kisebb foltokban maradt fenn, így a Bakonyban, Fenyő- 
főn, a hajdani csapadékosabb klíma tanúbizonyságaként. Az erdő 
sűrűjében karcsú törzse felkopaszodik, de ha magányosan nő, ágai 
szétágaznak, ilyenkor a fa a mediterrán píneákra emlékeztető 
festői formát ölt. Fája az értékes borovi fenyő. Fiatal hajtásai 
illóolajokat, sok C-vitamint tartalmaznak. Bőségesen gyantázó 
fenyő. Magról vetik. 


3. Törpefenyő (Pinus mugo). Közép- és Dél-Európa; 1—3 m. Kö- 
zép-Európa és a Balkán magas hegyvidékein — ahogy felfelé ha- 
ladunk - egyre jobban letörpül a lucfenyő, helyét átadja az ala- 
csonyan szétterülő törpefenyőnek. (Henyefenyőnek is nevezik.) 
Hajlékony ágai jól bírják a hótakaró súlyát, a viharos szeleknek 
is szívósan ellenáll. A kertekben nagyon mutatós, gyepekben, 
szikla- és kőkertekben, a szárazságot is elviseli. Magjai szabadba 
vethetők, áprilisban. 

1. Cirbolyafenyő (Pinus cembra). Közép-Európa; 10-20 m (má- 
jus-június). A havasok nehezen megközelíthető bércein eltűnnek 
a magasabb fák, s csak a cirbolyák magasodnak gyertyaszálként 
a szétterülő törpefenyők fölé. Cirbolyafenyő a jégkorszak idején 
a mi Alföldünkön is élt, ma azonban a növényvilág ritkaságat 
közé tartozik; az Alpokban és a Kárpátokban szigorúan védik, 
sőt néhol! számon is tartják kifejlett példányait. A síkságon érzé- 
keny, mert nehezen viseli el a száraz, meleg levegőt vagy a városok 
füstjét. A párásabb, üde talajú parkokban, tömött, kúp alakú 
koronájával mutatós díszfa. [latos, szép színű fáját kedvelik a fa- 
faragók. Magja jóízű. Csak a megerősödött csemeték ültethetők 
ki szabadba. 


2. Feketefenyő (Pinus nigra). Közép- és Dél-Európa, Kisázsta; 
20-25 m (május-június). A legközönségesebb, leggyakoribb fenyő- 
nek látszik hazánkban, pedig mindenütt csak ültetett erdeivel ta- 
lálkozunk. Természetes termőhelyét legközelebb a Déli Kárpátok- 
ban, Herkulesfürdő fehér mészköszírtjein és a Mészkő-Alpok- 
ban találjuk. Feltételezik, hogy a Kőszeg környéki példányok is 
természetes előfordulások. Száz esztendő óta, szárazságtűrése 
miatt, a kopár hegyoldalakon és homokon telepítik. Bár fája ke- 
vésbé értékes, mint az erdeifenyőé, erdőgazdasági jelentősége 
nagy. Sötétszürke kérge és hosszabb, nagyobb tűi jól megkülön- 
böztetik az erdeifenyőtől. Magról szaporítják. 


3. Simafenyő (Pinus strobus). Észak-Amerika keleti része; 25—40 
(60) m (május). Már az 1700-as években áthozták az Újvilágból 
ezt a selymes, lágy tűjű fenyőt, amely hamar népszerű lett Európá- 
ban. Selyemfenyő néven is ismerik, ám nem azonos a Himalájából 
származó, hosszan lecsüngő tűjű, valódi selyemfenyővel. Amerika 
esőben gazdag, atlanti-óceáni területeiről került hozzánk, így az 
ország csapadékosabb, nyugati tájain fejlődik jobban. Öntözött 
gyepekbe, üde parkokba, földlabdával ültetik. 

II. tábla 


1. Lucfenyő (Picea abies). Észak- és Közép-Európa; 30-50 m (áp- 
rilis-május). Európa legnagyobb kiterjedésű erdőségeit alkotja. 
Ez az igazi karácsonyfa-fenyő. A párás északon és a magasabb 
hegyekben él, ott nemigen tűr meg maga mellett más fát. Sűrű, 
sötét erdeiben dús mohapárnák s félembernyi páfrányok nőnek. 
Az Alföldön már óvni, öntözni kell, és a kezdetben szép kis kará- 
csonyfák gyakran idő előtt felkopaszodnak, elpusztulnak, A fa- 
határon: északon és az alpesi övben letörpül, szinte kúszik a ta- 
lajon. A kertészek sok száz érdekes fajtát nemesítettek a külön- 
böző formáiból. Árnyékba, párás környezetbe ültessük. 


2. Jegenyefenyő (Abies alba). Közép- és Dél-Európa; 30-35 m 
(május). A jegenyefenyők igazi hazája Észak-Amerika, Kína és 
Japán, ahol 35 fajuk él. A harmadkorban a nemzetség Európában 
is változatosabb volt, ám a jégkorszakban sok faj teljesen kipusz- 
tult. Néhány érdekes maradvány (reliktum), jegenyefenyő még 
ma is él Szicíliában és Dél-Spanyolországban. Közös jellemzőjük, 
hogy tobozaik éretten is felállóak. A jegenyefenyő nálunk is ős- 
honos, az esősebb Nyugat-Dunántúlon és a magasabb hegyvidé- 
keken, legtöbbször bükkösökben. A szárazságot nehezen viseli, 
a nyirkosabb parkok fenyője. A kertben gyakori öntözéssel, per- 
metezéssel őrizhető meg üdesége, bár sajnos, legtöbbször nem 
hosszú életű. Magját tavasszal vetik, három-négy hétre csírázik. 


3. Vörösfenyő (Larix decidua). Közép-Európa; 20-40 m (már- 
cius-április). A fenyőfélék legtöbbje örökzöld, de van néhány ki- 
vétel; ezek közül az egyik a vörösfenyő. Ősszel aranysárgára szí- 
neződik, majd nemsokára lekopaszodik, s nem marad más rajta, 
mint a sok apró, száraz toboz. Koronája szétterülő, ágai és haj- 
tásai hosszan lecsüngenek. Közép-Európában él csak, a Kárpá- 
tokban, az Alpokban, a Szudétákon és Lengyelországban, párás, 
nedves környezetben. Hazánk nyugati szegélyén őshonos, nevét 
szép, vörös fájáról kapta. Víz- és fényigényes. Magról nevelik. 

III. tábla 


1. Közönséges boróka (Juniperus communis). Eurázsia, Észak- 
Afrika, Észak-Amerika; 2-4 (6-8) m (április-május). Földünk 
szinte legelterjedtebb fenyője. Az északi félteke mérsékelt övében 
csaknem mindenütt megtalálható: száraz homokon, sziklákon, 
vizes réteken, de az erdők árnyékában is. Gyakran több száz évig 
is él. Alföldünk egyetlen őshonos fenyője. Kékes tobozbogyóiból 
pálinkát főznek, a , fenyővizet" vagy borovicskát. A kertekben 
különösen a karcsú, oszlopos formái népszerűek. Magról szapo- 
rítják, de leszakított ága dugványozható is üvegházban. 


2. Oregoni hamisciprus (Chamaecyparis lawsoniana). Észak- Ame- 
ika: Oregon, Kalifornia; 10-20 (40-50) m (április-május). A me- 
leg, száraz területek ciprusait nedves, párás óceáni éghajlaton — 
Észak-Amerikában, Japánban és Tajvan szigetén — az álciprusok 
helyettesítik. Kertjeinkben a karcsú, oszlopos, oregoni faj a leg- 
ismertebb. Egylaki. A szárazságot és a nagyon laza talajt, a kemény 
fagyot nem bírja. Magról, de főleg dugványról szaporítják. 


3. Keleti életfa (Thuja [Biota] orientalis). Kína, Japán, Korea; 
5-10 m (április-május). A magyar kertek és temetők ciprusa. 
Csaknem meghonosodott, magától terjed sziklarepedésekben, 
romos kőfalakon. A nyugati életfától függőleges síkokban álló 
hajtásai és szarvacskás tobozkái különböztetik meg. A napos 
fekvést kedveli. Magvetéssel és dugványozással szaporítják. 


4. Tiszafa (Taxus baccata). Európa, Észak-Afrika, Délnyugat- 
Ázsia; 4-8 (10-20) m (március-április). Valamikor gyönyörű tisza- 
fás erdők voltak Európában, de rendkívül kemény, szép vöröses 
fájáért rendszeresen irtották. A Bakonyban, Szentgál mellett van 
az egyik legnagyobb európai tiszafás. A vadon élő tiszafákat ma 
már Európa-szerte védik. Virága egyivarú. A magvakat körülfogó 
húsos magköpeny édeskés, a madarak kedvelik, lombja azonban 
mérgező. Magról szaporítható, kerti változatait dugványozzák. 

1. Liliomfa (Magnolia soulangiana). Kerti ; 4-6 m (április). A nem- 
zetséget Pierre Magnolról (1638-1715), a montpellier-i botanikus 
kert igazgatójáról nevezték el. A legősibb zárvatermők közé tar- 
tozik. A harmadkor végéig Európában is vadon nőtt, a jégkor- 
szakok alatt azonban Délkelet-Ázsiába, valamint Észak-Ameri- 
kába szorult vissza, ahol ma még 80 faja él. Jellegzetessége: a le- 
veleket kifejlődésük előtt nyeletlen levelek, nagy pálhák zárják 
bc, és virágait a kinyílás előtt burok takarja. (Ez a burok lefeslő 
murvalevelekből keletkezett.) Legismertebb liliomfánk Nyugat- 
Európában született, két távol-keleti faj keresztezéséből. Szín- 
árnyalatai a fehértől a liláig változnak, formái is változatosak 
(1/a, 1/b). A tavaszi kertek pompás dísze, legkönnyebben buj- 
tással szaporítható. 


2. Csillag liliomfa (Magnolia kobus var. stellata). Honshu (Hon- 
do), Kyushu; 3-4 m (március-április). Tavasszal, még a levelek 
megjelenése előtt borítják el pompás virágai. A háború idején 
tönkrement parkjainkból szinte kifogytak az idősebb liliomfák, 
és csak a legutóbbi időben kezd ismét terjedni. Felnevelésük lassan 
megy és költséges. Üde, jól öntözött talajon, magányosan fejlő- 
dik igazán. Bujtással és oltással szaporítják. 


3. Tulipánfa (Liriodendron tulipifera). Észak-Amerika; 20-30 m 
(május-június). Az elnevezés a lirion — liliom és dendron — fa görög 
szóösszetételéből ered. Ez a valódi tulipánfa, és nem a magnólia. 
Szintén ősi amerikai fa. Hazájában messze északra felhatol, a fa- 
gyot jól tűri. Magas, dús lombú, szabályos koronájú fa. Különös 
alakú levelei között rejtőznek a szép zöldessárga, tulipán formájú 
virágok — sajnos, legtöbbször ígen magasan, alig láthatóan. Mag- 
ról szaporítják. 


V. tábla 


1. Mahónia (Mahonia aguifolium). Észak-Amerika nyugati része, 
Kelet- és Dél-Ázsia; 0,5-1,5 m (április). Kedvelt, örökzöld növé- 
nyünk, a csendes-óceáni partok esős területein, távolabb pedig 
a magasabb hegyek párás, nedves éghajlatán érzi jól magát. Neve 
M"Mahon híres amerikai kertész nevét őrzi. Oregon állam nemzeti 
virága, címerükben is ott díszlik. Könnyen szaporítható gyökeres 
sarjról, dugványról és magról. 


2. Sóskaborbolya (Berberis vulgaris) Európa, Észak-Amerika, 
Kelet-Ázsia; 1,5 (4) m (május-június). A sóskafa vagy erdei sóska, 
oxálsavtartalmú, savanykás izű leveleiről kapta a nevét. Mutató- 
sak sárga virágfürtjei és nyár végére megpirosodó bogyói. Különö- 
sen a vörös levelű változatokat kedvelik a kertekben. Fontos 
gyógynövény, alkaloidáját -— a berberidint — gyökérkérgéből von- 
ják ki. (Légzésserkentő, valamint epe- és gyomorbántalmak ellen 
használatos.) Terméséből bort és gyümölcsízt készítenek. Igényte- 
len, magvetéssel és dugványozással szaporítható. . 


3. Júlia-borbolya (Berberis julianae). Közép-Kína; 1-2 m (má- 
jus). A vadregényes Szecsuan, Hupej és Jünnan tartományok közel 
félszáz örökzöld borbolyát rejtegetnek, Az egyik legellenállóbb 
fajt a századforduló híres dendrológusa, C. Schneider, feleségéről 
nevezte el Júlia-borbolyának. Rendkívül edzett örökzöld. Magról 
és dugványozásról szaporítható. 


4. Klemátisz (Clematis jackmanii). Kerti; 4-5 m (kúszó, június- 
október). A bársonyos lila, kék, rózsaszín és más színekben pom- 
pázó virágok valóságos függönyt borítanak a falakra, kerítésekre. 
Az egyik legnagyszerűbb hibrid az angol J. Jackman kertészeté- 
ben, a múlt század közepén keletkezett, egy dél-európai és egy 
kínai iszalag keresztezésekor, és azóta a Szín és forma pompás 
sorozatát adta. Mérsékelten napos helyet és üde talajt kedvel. 
Dugványozással is, de főleg oltással szapórítják. 

VI. tábla 


1. Platánfa, boglárfa ( Platanus hybrida). Kerti; 30-35 m (április). 
Termete, alakja, a levelek formája, leváló kérgű, tarka törzse miatt 
a legszebb fák közé soroljuk. Az 1700-as évektől elterjedt kelet- 
amerikai származású nyugati platán és az Európában ősi kultúrnö- 
vénynek számító dél-curópai, kisázsiai keleti platán keresztezéséből 
keletkezett. Magvetéssel és fás dugványozással szaporítják. 


2. Törpe spírea (Spiraea bumalda). Kerti; 60-80 cm (június). 
A gyöngyvesszők, bajnócák nemzetsége több mint 80 fajt szám- 
lál. A tavasziak fehér, a nyáriak rózsaszín virágúak. A gyöngyhöz 
való hasonlítás nem találó a nyáron nyílókra, mert virágzatuk 
inkább ernyő- vagy pamacsszerű. A nálunk vadon élő spírea faj 
(S. media) népies neve a bajnóca. A törpe spírea közkedvelt, bő- 
ven virágzó hibrid; a rózsaszín virágú japán spírea és egy fehér 
virágú faj keresztezésének eredménye. Alacsonyabb termete miatt 
pázsítba, magasabb bokrok előterébe, nyirkosabb, üde kökertekbe 
is ültethetjük. Gyökeres sarjakkal és dugványozással szaporítják. 


3. Közönséges gyöngyvessző (Spiraca X vanhouttei). Kerti; 1,5-2 m 
(május). Földre omló vesszői virágzáskor szinte roskadoznak a 
fehér virágfejecskéktől. A múlt század közepén egy belgiumi ker- 
tészetből indult el világhódító útjára, ahol egy szibériai fajt ke- 
reszteztek egy kelet-ázsiai fajjal. Igénytelen, ezért gyorsan elter- 
jedt, ma a legnépszerűbb spírca kertjeinkben. Jó helyen két méter- 
nél is magasabbra nőhet. Jól nyeshető sövénycserje. Dugványo- 
zással szaporítják. 


4. Virágszálfa (Exochorda racemosa). Kelet-Kína; 3-5 m (ápri- 
Iis-május). Vesszője lazán visszahajlik, hófehér virágfürtökkel dú- 
san megrakva, a tavaszi kertek egyik pompás cserjéje. Nálunk 
még csak a botanikus kertekben gyakori, a kiskerteknek még 
ezután kell felfedezniök. Tápdús, üde talajt és napos fekvést ked- 
vel. Magvetéssel, bujtással vagy nyári dugványozással szaporítják. 

VII. tábla 


1. Tűztövis (Pyracantha coccinea). Dél-Európa, Nyugat-Ázsia; 
2-3 m (május). Neve a görög pür — tűz és akanthosz — tövis szavak- 
ból ered. Valóban lángolnak a narancsvörös tűztövistől a medi- 
terrán vidékek hófehér mészkőlejtői a kéklő tenger felett. Ebből 
a hangulatból hoz valamit őszi kertjeinkbe, a házfalak, kőkeríté- 
sek, sziklakertek napsütötte környezetébe. Szépen rávezethetjük 
a falra is. Könnyen dugványozható. Kitűnő örökzöld. 


2. Galagonya (Crataegus monogyna). Európa, Észak-Afrika, Nyu- 
gat-Ázsia; 3-6 m (május). A piros termésű galagonyából nálunk 
két faj él: az egymagvú, egybibés galagonya és a kétbibés, általá- 
ban kétmagvú cseregalagonya. Erdőkben, erdők szélén, utak men- 
tén, legelőkön mindenütt megtaláljuk őket. Korallpiíros bogyójuk 
valójában parányi almácska. Amikor megpuhul, ehető, bár csak- 
nem ízetlen. Kertekbe inkább a nemesített, telt és piros virágú 
galagonyákat ültetik, gyakran élő sövénynek is. Magról is szapo- 
rítják, de a nemes fajtákat oltják. 


3. Madárberkenye (Sorbus aucuparia). Eurázsia; 10-12 m (má- 
jus). Ismerték az ókori rómaiak is. Neve a kelta sorb — fanyar 
szóból alakult, faji neve pedig arra utal, hogy termését csalétkül 
használták a madarászok, az aucupatorok. A Kárpátokban, a maga- 
sabb hegyeken él, és ott termetes fává nő. Nálunk legtöbbször 
alacsony marad, de így is mutatós utcai sorfa. Júliustól szinte rikít 
a tűzpiros termésfürtökkel megrakott fa. Néhány nagy gyümölcsű 
fajtája ehető, savanykás ízű. Magról nevelik. 


4. Ehető berkenye (Sorbus domestica). Közép- és Dél-Európa, 
Kisázsia, Észak-Afrika; 12-15 m (május). Száraz tölgyeseinkben 
gyakori ez a madárberkenyére emlékeztető, de molyhos, szőrös 
levelű cserje, illetve kisebb fa, Déli hazájából messze eljutott 
északra, sőt még gyümölcse is beérik. Európa-szerte sok helyen 
bort, pálinkát készítenek belőle. Magrói vagy oltással szaporítják. 

VIII. tábla 

IX. tábla 


1. Japánbirs (Chaenomeles speciosa). Kína, Japán; 1-2 m (már- 
cius-április). Kora tavasszal, még kopasz ágakon hozza az égő 
skarlátvöröstől a halvány rózsaszínig, fehérig terjedő színskálában 
virágait, keleties bájt árasztva környezetében. A legrégibb kerti 
növények egyike, amelyből még mindig új formákat és hibrideket 
nemesítenek. Nem túlságosan száraz, napos vagy félárnyékos fek- 
vésű helyre, bárhová ültethetjük. Nagyon meszes talajban a levele 
megsárgul. Magról és oltással szaporítják. 


2. Vadkörte (Pyrus communis). Európa, Nyugat-Ázsia; 2-15 m 
(március-április). Meleg, száraz tölgyeseinkben többnyire csak 
alacsony tövises bokor, de üdébb erdőkben, tisztásokon, termetes 
fává cseperedik. Hagyásfa, vagyis a hajdani erdőirtásoknál megkí- 
mélték gyümölcse miatt, ezért ma magányosan álldogál mezőkön, 
tisztásokon. Nemes körtéink nem tőle, hanem egy ázsiai rokonától 
származnak. Gyümölcsét a vadak is kedvelik. Kemény fáját a szob- 
rászok kercsik. Magvetéssel szaporítják. 


3. Vadrózsa, gyepűrózsa (Rosa canina). Európa; 2-3 m (május- 
június). A kiterjedt rózsanemzetség már sok fejtörést okozott a 
botanikusoknak, mert a fajok könnyen kereszteződnek egymással. 
Mivel a vadrózsák porzói szirommá tudnak alakulni, ezért a ker- 
tészeti kultúrában számos keresztezés és kiválogatás után kelet- 
keztek a félig telt és telt nemes rózsák. A csipkebogyó C-vitamin- 
ban gazdag, sok értékes hatóanyagot tartalmaz, jóízű lekvár 
(hecsedli, hecserli), szörp, bor és vitaminos tea készíthető belőle. 


4. Diszalma (Malus x purpurea). Kerti; 3-5 m (április-május). 
A kínai és japán kertészek évezredek óta nemesítenek díszalmá- 
kat. Ez a vörös virágú faj azonban az Európában is őshonos vad- 
almának (M. pumila) a leszármazottja, csakúgy, mint a gyümöl- 
csöskertek nemes almafajtái. Színes a lombja, mutatósak almácskái 
is. Szemzéssel, oltással szaporítják. 

H 1. Kökény (Prunus spinosa). Európa, Észak-Afrika, Kisázsia; 
1-3 m (március-április). Prounosz görögül szilvát jelent. Alacsony, 
tüskés bokra nyűg a legelőn, másutt viszont, szántóföldön, erdő- 
szélen jó védősövény. Virága vese- és vértisztító hatású, termésé- 
ből pálinka és gyümölcslé készül. Magvetéssel szaporítják. 


2. Cseresznyeszilva, mirabolán (Prunus cerasifera). Nyugat-Ázsia, 
Kaukázus; 5-8 m (április). A vadonban, elhagyatott kertekben 
portyázó gyermekek kedvenc gyümölcse. A középkorban még 
állhatta a versenyt a többi gyümölcsfélével, ma már azonban in- 
kább mint kitűnő alanyfa ismert, oltáshoz, szemzéshez. Pissart, 
a perzsa sah főkertésze a XIX. század végén egy szép, piros levelű 
mirabolánt nemesített belőle, azóta újra fontos kerti növénnyé 
lépett elő. Magról, színes levelű alakjait szemzéssel szaporítják. 


3. Babarózsa (Amygdalus triloba). K ína ; 2 (3-4) m (április). A ba- 

barózsa valójában telt virágú mandula, amely csak a nép nyelvén 

vált rózsává. Legtöbbször fiatal cseresznyefa törzsébe oltják vagy 

szemzik, de dugványozható is. Elvirágzás után jól vissza kell 
. metszeni, hogy erőteljes, virágzó vesszőket neveljen. 


4. Törpemandula, hangabarack (Amygdalus nana). Kelet-Európa, 
i Ázsia; 1 m (április-május). A Kárpát-medencébe a jégkorszak után 
vándorolt be sok sztyeppnövénnyel együtt, ma elterjedésének nyu- 
sgati határa részben nálunk, részben Alsó-Ausztriában húzódik. 
Száraz, kopár lejtőkön él. Piros bimbójú vesszőivel a kőkertek 
dísze. Sarjakkal szaporítják. 


5. Japán díszcseresznye (Cerasus serrulata). Kelet-Ázsia; 5-10 m 
(április-május). Japánban külön kultusza van ennek a meseszép 
diszfának. Európába és Amerikába is az eredeti japán fajták ju- 
p tottak el. Pázsitba, parkokba, kis városok ut menti sorfájaként is 
j ültetik. Vadcseresznye- vagy sarjmeggy-alanyra oltják. 

X. tábla 


1. Zelnicemeggy , májusfa (Padus avium). Eurázsia ; 10-15 m (ápri- 
115-május). A hűvösebb, nedvesebb területeken otthonos Nagy- 
Britanniától egész Japánig. Hazánkba a Kárpátok ból és az Alpok- 
ból húzódott le a Bükkbe és a Nyugat-Dunántúlra. Sok száz fehér 
fürtöcskéjének illata szinte betölti a májusi estéket. Nyár közepére 
érik be fényes, fekete, rossz ízű termése - a madarak kedvenc ele- 
dele. Tintaszerű leve mindent megfog, s ez az oka, hogy pihenő- 
helyek közelében nem látjuk szívesen. Jól öntözött pázsitban szé- 
pen díszlik. Magját egy évi pihentetés, homokkal való rétegezés 
után tavasszal vetik. 


2. Babérmeggy (Laurocerasus officinalis). Balkán, Kaukázus; 2-4 
(8) m (május). A jégkorszak idején az európai erdőkből a babér- 
meggy a messze Kaukázusig szorult vissza. Csak néhány helyen 
maradt fenn egy-két foltja Bulgáriában és Szerbiában. A kaukázu- 
siak levele nagy és világoszöld és sokkal fagyérzékenyebb, mint 
a kisebb levelű, sötétzöld balkáni babérmeggy. Májusban borul 
virágba, fürtjei ezernyi gyertyaként ágaskodnak. Az örökzöld ker- 
tek hálás dísze, de téli takarást kíván. Érdemes szaporítani mag- 
vetéssel vagy dugványozással. Cserépbe is ültetik. 


3. Jezsámen (Philadelphus coronarius). Dél-Európa, Kaukázus; 
3 m (június). A nemzetség Kelet-Ázsiában és Amerikában él na- 
gyobb fajszámmal, Európában csupán ez az egy faj maradt fenn. 
Nálunk a dél-curópai faj csakncm meghonosodott, jól megél min- 
denütt. Olyan tömeges, hogy illata valósággal bódít a júniusi esté- 
ken. Dugványozással szaporítható. 


4. Gyöngyvirágcserje (Deutzia X rosea). Kerti; ] m (június). Két 
kelet-ázsiai faj keresztezéséből francia kertészek nemesítették. Ró- 
zsásfehér, fürtös virágzata miatt nagyon kedvelik. Igénytelen, há- 
lás díszcserje, amely ügyes termete miatt kiskertekbe is jól bcele- 
illik. Dugványozással szaporítják. 

XI. tábla 


1. Júdásfa (Cercis siliguastrum). Dél-Európa, Kisázsia; 3—10 m 
(április-május). Kerkisz hüvelyes fát jelent görögül. Semmi köze 
az áruló Júdáshoz, legfeljebb annyi, hogy ott is él, ahol a bibliai 
történetek játszódtak. A mediterrán tengerparton mindenütt meg- 
található, ott már a márciusi napsugár kicsalja élénk rózsaszínű 
virágait. melyek a vastag ágakat, sőt még a törzset is ellepik, de ez 
a törzsönvírágzás (kaulifloria) égövünkön ritka jelenség. Lapos, 
sötétbarna hüvelyes termései a következő virágzásig kitartanak a 
fán. Hüvelytermését takarmányozásra is használják. Igénytelen- 
sége és szárazságtűrése miatt érdemes mindenütt ültetni. Magjait 
üveg alá vetik. 


2. Lepényfa, Krisztus tövis (Gleditsia triacanthos). Észak-A me- 
rika; 20 m (május-június). A tövises és nem tüskés lepényfa az 
egyik legismertebb , nadrágfogó" sövénybokor. Ha nem metszik 
vissza évente, hamar megugrik, s magas, tercbélyes fává növekszik. 
Virágai kis zöldes fürtökben alig tűnnek fel, annál inkább 20-40 
cm-es hüvelytermései, a ,. lepények", amit tévesen szentjánoske- 
nyérnek tartanak. Igénytelen, de a tápdús talajt meghálálja. Csí- 
rázását a vetés előtti forrázással siettetik. 


3. Selyemakác, keleti mimóza (Albizia julibrissin). Perzsia, a 
Távol-Kelet trópusi vidékei; 3-5 (12) m (július). Neve F. Albizi 
olasz természetbúvár emlékét őrzi. A keleti mimózafa ugyan már 
régebben eljutott Európába, de egzotikus leveleivel, gyönyörű, 
rózsás fátyolvirágzatával féltve őrzött kincsként üvegházba került. 
Két évtizede, hogy egy erdész az alföldi Jánoshalmán kertjében 
kint felejtett egy csemetét, s az gyönyörű, terebélyes fává nőtt. 
Azóta kezd terjedni a magyar kertekben is. Magról szaporítható, 
gyorsan nő. 

XII. tábla 


1. Japánakác (Sophora japonica). Kína, K orea ; 20-40 m ( július-— 
augusztus). A japánakác nem japán és nem akác. A fiatal fa ugyan 
némi hasonlóságot mutat az akáccal, de a levélkék alakja és sötét- 
zöld színe, valamint zöld vesszői jól megkülönböztetik tőle. Par- 
kokban, kertekben sorfaként különösen júliusban mutat sárgás- 
zöld virágköntösében. Gyöngysorszerű hüvelytermése a kemény 
teleken megérkező csonttollú madarak eledele. Lombja füstös ut- 
cákon kitart egészen a fagyokig. Magját áztatás vagy forrázás után 
vetik a szabadba. 


2. Pukkanó dudafürt (Colutea arborescens). Dél-Európa, Nyugat- 
Afrika; 2-3 m (június-augusztus). Hagyományos gyermekjáték 
a dudafürttel pukkantani, a papírvékony, felfújt hólyagok nagy 
csattanással repednek fel ujjunk szorításában. Hazánkban a délies 
lejtőkön, ritkás, alacsony tölgyerdőkben otthonos. Tőlünk északra 
már csak parkokban látható, Nyáron, napos helyeken szinte be- 
borítják dúsan nyíló sárga virágai, amelyek még akkor is nyílnak, 
amikor az első termések már beértek a hajtásokon. Magvait vetés 
előtt forrázzák, de gyorsabban szaporítható félig fás dugvánnyal. 


3. Aranyeső (Laburnum anagyroides). Dél-Európa; 5-7 m (áprt- 
lis-május). A kora tavasz , aranya" az aranyvessző, a májusé az 
aranyeső. Szépségével régen felhívta magára a figyelmet — Plinius, 
a természet római rajongója már írt a Laburnumról, s az is bizo- 
nyos, hogy a középkori kolostorkertekből sem hiányzott. Dél- 
Európa szülöttje azóta elkerült a messze Amerikába, sőt Új- 
Zéland kertjeibe is. Nálunk csak a Dunántúl déli részén őshonos, 
annál elterjedtebb a kertekben, ahonnan sokfelé kivadult. Jó tala- 
jon virágfürtjei elérhetik a 30 centimétert is. Magja, virágja mér- 
gezést okozhat. Fáját az asztalosok álébenfának nevezik, Tavasz- 
szal szabad földbe vetik, de érdemes dugványozni is. 

XIII. tábla 


1. Lilaakác (Wistaria sinensis). Kína; 10 m (kúszó) (április-má- 
jus). Wistar Caspar, a pennsylvaniai egyetem professzoráról ne- 
vezték el. Áprilisban jelennek meg a falakon mesébe illő, halvány- 
kékes, lila fürtjei. Rokonai Japánban és Amerikában élnek. Euró- 
pában hamar megkedvelték, ma már csak ott hiányzik a kertek- 
ből, ahol a kemény telet nem viseli el. Nálunk védeni, gondozni 
nem kell — a hosszú hajtások nyári visszavágása után azonban dú- 
sabban nyílik. Tápdús, nedves talajba kell ültetni, napos falakra, 
tornácra, lugasra futtatni. Bujtással szaporítják, a szép és bőven 
virágzó példányokról. Fehér virágú fajtája ís ismert. 


2. Akác (Robinia pseudoacacia). Észak-Amerika keleti és középső 
része; 20-25 m (május-június). Jean Robinról, XIII. Lajos, IV. 
Henrik francia királyok kertészéről nevezték el. Versek, dalok 
szólnak róla, hozzátartozik a hazai tájhoz. Utazhatunk keresztül- 
kasul az országban, végigkísérnek bennünket az akácfák. Pedig 
az akác igazi amerikai növény, s csak 1630 körül került Európába. 
Nálunk az első fát 1710-ben ültették, s gyors növekedése miatt 
nagy reményt fűztek hozzá. Valóban néhány évtized múltán már 
nem kellett ültetni : terjedt magától is. Ekkor megkongatták a vész- 
harangot fölötte: kiéli, lerontja a talajt. De a mérleg másik ser- 
penyőjébe került a fa gyors növekedése, az, hogy szívós szerszámfa, 
nyersen is égő jó tűzifa, és, hogy kitűnő akácmézet ad. Erdeink 
1696-a akácos; ma már ritkábban ültetjük, attól azonban nem 
kel! tartani, hogy eljön a nap, amikor a májusi szellő már nem 
hozza mézillatát — az akác meghonosodott nálunk. 


3. Rózsás akác (Robinia hispida). Észak-Amerika délkeleti álla- 
mai ; 1-1,5 (3-4) m (június-szeptember). Hazájában sziklás, napos 
lejtőkön, alacsony cserjések ben él. Magról nőtt bokraival mi nem- 
igen találkozhatunk, mert Európa-szerte az akác törzsére oltják, és 
fácskának nevelik. Napos, szélvédett helyen, tápdús talajon díszlik 
a legjobban. 

1. Ezüstfa, olajfűz (Elaeagnus angustifolia). Dél-Európa, Ázsia; 
4-12 m (május). Európában kedvelt díszfa lett délkelet tövises, bo- 
zótos fájából, mennél északabbra megyünk, annál nagyobb becs- 
ben tartják az első fagyokig kitartó ezüstös lombja, májusi esté- 
ken virágainak kellemes, bódító illata, festőien meggörbülő sötét 
törzse és ágazata miatt. Olajbogyóhoz hasonló, hsztes termését 
kedvelik a madarak. Magányosan is ültethetjük, de sövénynek is, 
mert a nyesést jól tűri. Dugványozható, akár szabadföldbe is. 


2. Gránátalma (Punica granatum). Balkán, Nyugat-Ázsia:; 2-3 
(6) m(június-augusztus). A kopár dél-európai hegyek, karsztok nö- 
vénye. Feltűnő, jellegzetes gyümölcsét a húsos köpenyű magvak 
tömege tölti ki, a nagy melegben savanykás leve üdítő. A mediter- 
rán piacokon mindenütt árulják, de a mi gyümölcseinkkel alig 
versenyezhet, így inkább dús virágpompájáért ültetjük szabadba 
vagy dézsába, akár a leandert. Virágai folyamatosan nyilnak, 
bimbót és termést egyszerre találunk a bokrokon, kivéve a telt 
virágúakat, amelyek csak elvétve teremnek. Az ország melegebb 
részein szabadban kis takarással jól áttelel, főképp falak mellett, 
védett helyeken. Ha visszafagy, tőből újra hajt. Dugványa köny- 
nyen megered. 


3. Vadcitrom (Poncirus trifoliata). Észak-Kina, Japán; 1-3 m 
(április-május). Lehet-e kertjeinkben meglepőbb, mint egy sza- 
badban élő sárga, narancsforma gyümölcsökkel megrakott citrom- 
fa?! A háromlevelű citrom az egyetlen télálló, fagytűrő citromféle. 
Nyirkos, tápdús talajban gyors növekedésnek indul, s néhány év 
alatt magas, erőteljes bokorrá növekszik. Ha kedvez az időjárás, 
levelei is áttelelnek, egyébként télen csak az ágas-bogas, tövises 
zöld vesszők meredeznek ki a tőből. Májusban pompás, illatos 
virágok borítják. Termései finoman molyhosak, nem ehetők. Mag- 
ról szaporítják. 

XV. tábla 


1. Bálványfa (Ailanthus altissima). Északkelet-Kina, Japán; 20 m 
(június). Ma már annyira megszoktuk ezt a pálmát utánzó szép 
fát, hogy különleges szépsége fel sem tűnik. Egy szubtrópusi, tró- 
pusi nemzetség fagytűrő követe, nevét is délről, a Maluku-szige- 
tekről hozta, ahol , ailanto" az ég fáját jelenti. Tévesen ecetfának 
is nevezik. Kétlaki fa, a virágzat csak a porzós fán feltűnő, virágai 
kellemetlen szagúak. Hűvös, sötét bérházudvarok ban is megél, csak 
a száraz, köves talajt nem kedveli. Sarjról, gyökérdugványról vagy 
magvetéssel, rétegezés után szaporítható. 


2. Cserszömörce (Cotinus coggyegria). Dél-Európa, Nyugat-Ázsia ; 
2-4 m (június). Érdekes nevét a vad olajfa görög nevéből (kotinosz) 
képezték. A jégkorszak után egy meleg klimaidőszakban (mogyo- 
rókor) a kipusztuló északi növények helyébe sok défi növény hatolt 
be Európába. Ilyen délinövény volt a cserszömörce is, amely ma 
nálunk éri e! elterjedésének északi határát. A meleg, napfényes 
helyeket keresi, ezért telepedett meg nálunk a száraz, déli lejtő- 
kön. A kertekben, ahol több vizet kap, kis fácskává növekszik. 
Júniusban lilás, légies , virágfátyolba" öltözik, augusztus végére 
lombja sárgára, lángoló narancsvörösre, majd bordóra változik. 
Leveléből, kérgéből cserzőanyagot vonnak ki. Gyökeres sarjak- 
ról, bujtással és magvetéssel is szaporítható. 


3. Ecetfa (Rhus hirta). Észak-Amerika keleti része; 3-6 (10) m 
(június). Az ecetfák többsége a meleg, félsivatagi mediterrán és 
szubtrópusi vidékek növénye. Fagytűrő fajai kedvelt díszfák. 
A legismertebb közülük Észak-Amerikából került hozzánk. Ős- 
hazájában, a prérin sűrű bozótosokat alkot. Igénytelen, csak az 
árnyékolást nem bírja. Szép a bálványfához hasonló, ősszel meg- 
pirosodó levele, érdekesen elágazó törzs- és ágrendszere, virágzata 
és hatalmas, bársonyosan vöröslő termése, amely a kopasz fát 
egész télen át díszíti. Termése Savanyú, valamikor ecetkészítésre 
használták. Gyökérsarjról szaporítható. 

XVI. tábla 


1. Mezei juhar (Acer campestre). Európa, Nyugat-Ázsia; 13-15 
(25) m (április-május). Az ókori római íróknál is gyakran emle- 
getett acer, a juhar igen gazdag és változatos nemzetség - több 
mint száz faja ismeretes, túlnyomóan a mérsékelt övben. Leg- 
többjük levele mélyen karélyos, de van csaknem ép levelű faja 
is, mint például a keleti rokonságú tarárjuhar (A. tataricum). 
Termésük a repülő, kétszárnyas ikerlependék-termés. A mezei 
juharnál a szárnyak csaknem egyenesen állnak, a tatárjuharnál a 
szárnyak majdnem összeérnek. A mezei juhar az erdőben esak 
kisebb fa, terebélyesebb fává csak parkokban vagy párásabb réte- 
ken, legelőkön mint hagyásfa nő, s mert itt a legfeltűnőbb, a 
mezei juhar nevet kapta. 


2. Korai juhar (Acer platanoides). Európa ; 20-30 m (április--má- 
jus). Még kopaszak: a fák, amikor az első melegre virágba borul- 
nak. Messziről úgy tűnik, mintha zsenge, sárgászöld hajtások 
fakadnának az ágak végén, ám közelről már jól látszanak a mu- 
tatós, ernyőszerű virágzatok. Nedves, párás erdőkben szórványo- 
san, mint elegyfa él. Magról szaporítják. 


3. Hegyi juhar (Acer pseudoplatanus). Nyugat- és Közép-Európa, 
Kaukázus; 20-30 m (április -május). Hűvös völgyekben, szurdo- 
kokban, magasabb hegyekben él. Bükk méretű törzseit jellegze- 
tes, platánszerűen foltos kérgéről ismerhetjük fel. Párás, üde he- 
lyet kedvel, száraz vagy homokos talajban legtöbbször elpusztul. 
A parkok kedvelt diszfája. Magról szaporítható. 


4. Fekete juhar, kőrislevelű juhar (Acer negurido). Észak-Amerika 
keleti része; 10-20 m (március-április). Árnyas kertek, kertaljak 
hívatlan vendége, észrevétlenül telepszik meg. Tavasszal igazán 
szép bojtszerűen csüngő, porzós virágfürtjeivel. Sajnos, a szövő- 
lepke terjesztője. Csak ott telepítsük, ahol ápolni és, ha kell, per- 
metezni is lehet! Különösen tarka levelű változatait kedvelik. 

XVII. tábla 


1. Vadgesztenye, bokrétafa (Aesculus hippocastanum). Balkán, 
Elő-Ázsia; 20-25 m (május-június). Esca eledelt jelent latinul. 
A vadgesztenye nem rokona a szelidgesztenyének, de magjaik 
hasonlósága miatt megszokott nevét aligha lehet már a helyesebb 
bokrétafára változtatni. Az állatok szívesen fogyasztják keményí- 
tőben gazdag magjait, amely ragasztó, dextrin készítésére 15 alkal- 
mas, sőt nagy szaponintartalma miatt szappanpótlónak is. Roko- 
nai a földrajzi és éghajlati változások következtében egymástól 
elszigetelten élnek Ázsiától Amerikáig. Hazájában a párás szur- 
dokok növénye; nálunk gyakran szenved a szárazságtól és a levél- 
atkáktól. Magja szabadba vethető. 


2. Piros bokrétafa (Acsculus X carnca). Kerti; 10-15 m (május). 
Észak-Amerika kis magvú, vörös bokrétafájáat (A. pavia) a dél- 
curópai vadgesztenyével keresztezve mutatós és ellenálló hibrid 
keletkezett. Sötétzöld, bőrszerű levelei ellenállnak a szárazságnak, 
s píros virággyertyái változatosságot hoznak a májusi színek közé. 
Mérsékelten terem. Magról szaporítva is jól megtartja tulajdon- 
ságait. 


3. Csörgőfa (Koelreuteria paniculata). Kína, Korea, Japán ; 5-8 m 
(június-július). A XVI. században kezdett elterjedni Európában 
a Törökországból származó magokból. G. K oelreuter (1733-1806) 
karlsruhei német botanikusról nevezték el. Sok növény úgy került 
Európába, mint fagyra érzékeny, hidegházi növény, aztán kide- 
rült róla, hogy megél szabadban is: ilyen volt a csörgőfa is. Első 
példányait féltve óvták, megcsodálták, ma pedig helyenként ma- 
gától terjed. Mutatós növény, csipkés, szárnyalt leveleivel s 
egész télen át díszítő, felfújt hárommagvú tokterméseivel, a , csör- 
gőkkel". Előnye, hogy kiskertekbe, keskeny utcákra is ültethetjük 
díszfának. Magról szaporítják. 

I. Csíkos kecskerágó (Euonymus europacus). Európa, Nyugat- 
Ázsia; 2-5 m (május-június). Eüonomosz a növény ősi görög 
neve, jelentése jó nevű (eü-onoma). A nevezetes nemzetség öt vi- 
lágrészen él, többségük szubtrópusi-trópusi örökzöld. Jellemző rá- 
juk a négyszögletes szár és legtöbbször a jellegzetes papsapka 
alakú termés, A csíkos kecskerágó szögletes szárának élei elpará- 
sodtak, nevét ezekről a csikokban futó paralécekről kapta. Sima 
kérge könnyen megkülönbözteti a másik őshonos fajtól, a para- 
szemölcsös kérgű bibircses kecskerágótól (E. verrucosus). Ez első 
faj inkább az üde erdőkben, erdőszéleken, a másik pedig a száraz 
tölgyes erdőkben gyakori. Dugványozással szaporítják. 


2. Japán kecskerágó (Euonymus japonicus). Japán; 2 4 (8) m 
(június). A fagyot is tűrő örökzöldek egyike, amely a jégkorszak 
előtt Európában is élt: jól ismerjük a harmadkori kövületek ből. 
Csillogó, bőrszerű sötét leveleivel, piros terméseivel a legszebb 
díiszbokrok közé tartozik. Déli-délnyugati fekvésbe, szélvédett 
helyre ültessük. De cserépben, dézsában is nevelik. Árnyékos 
helyen rövid életű, és termést sem hoz. Könnyen dugványozható. 


3. Magyal (Ilex aguifolium). Nyugat- és Dél-Európa, Észak- 
Afrika, Nyugat-Ázsia; 10--15 m (április-május). A magyal hazánk 
legcsapadékosabb nyugati részén fává növekedhet. Fehér virága 
a lombok közt rejtve nyílik, sokkal feltűnőbb élénkpirosra érő 
termése. Kétlaki, így a magányos bokortól ne várjunk termést. 
Hozzánk legközelebb Horvátországban és az Alföld szegélyén, 
Aradnál él vadon. Dugványról szaporítható. 


4. Mogyorós hólyagfa (Staphylea pinnata). Közép-és Dél-Európa; 
2-5 m (május). Bükköseinkben és gyertyános tölgyeseinkben for- 
dul elő vadon e különös termésű növény. Felfújt, hólyagos tokban 
ülnek borsó nagyságú, eleinte édes, később csípős ízű magvai. Szép 
díszbokor is, magvetéssel, dugvánnyal, bujtással szaporítják. 

XIX. tábla 


1. Vadszőlő (Parthenocissus tricuspidata). Kína, Japán; 40 m (kú- 
szó; június). Görögül parthenosz szüzet, kisszosz borostyánt je- 
lent. Az ampelopszisznak is nevezett vadszőlők sikerének az a 
titka, hogy minden támaszték nélkül képesek a legsimább falakra 
felkűszni és megkapaszkodni. Elfedik a romos falakat, azegyhangú 
betonsíkokat, zöldet csempésznek a rideg bérházudvarokba. Bo- 
gyói a madarak téli csemegéje. Sajnos, gyakran esnek áldozatul 
a sortatarozásnak, pedig érdemesebb lenne a villákat inkább tartós 
vakolattal bevonni és a többit a zöld levelekre bízni! Dugványo- 
zással, illetve oltással szaporítják. 


2. Borostyán (Hedera helix). Európa, Kaukázus; 30 m (kúszó; 
szeptember). Az ókortól kezdve a borostyán az örökkévalóság 
és a megbecsülés jelképe; a parkok, temetők örökzöldje, amely 
fára is fut, Szára törzzsé vastagodik. Repedésekbe szorult lég- 
gyökerei csak kapaszkodásra szolgálnak, nem szívják ki a fa tör- 
zséből a nedveket. Az idősebb példányok termést érlelő hajtásain 
a levelek mindig épek. Árnyas helyen jó gyeppótló. Dugványról 
és sarjakról, a termő alak oltással szaporítható. 


3. Húsos som (Cornus mas). Közép- és Dél-Európa, Kaukázus; 
4-6 m (február-márcíius). Tudományos neve — a cornu-szarv — 
kemény fájára utal. Amint a mogyoróbarkák megduzzadnak az 
első tél végi napsütésre, virágba borulnak a somfák is, a molyhos 
tölgyesekben, délies, sziklás lejtőkön. Ősszel újra szembetűnnek 
jókora piros termésekkel megrakottan. A csontár, amikor meg- 
puhul, fogyasztható, finom dzsem, szörp készül belőle. Nemesí- 
tik is, termesztik is. Fája kitűnő szerszámfa. Magról szaporítható. 


4. Veresgyűrű som (Cornus sanguinea). Európa; 4-6 m (május- 
június). Nevét vöröslő vesszőiről kapta, amelyek leginkább a téli 
egyhangúságban tűnnek fel. Erdőkben, parkokban egyaránt gya- 
kori, szívós növény. Gyökérsarjjal, dugványozással szaporítják. 

1. Fekete bodza (Sambucus nigra). Eurázsia, Észak-Afrika; 4 m 
(május-június). A külvárosi grundok, falusi kertekalja, akácosok 
és irtások gyomfája. Nitrogénkedvelő (nitrofil), tehát olyan helye- 
ket keres, ahol sok szerves anyag bomlik, vagy nitrogéngyűjtő 
baktériumok élnek, például akácosokban. Az ernyőszerű virág- 
zatokból kitűnő üdítő ital készül, palacsintába sütik, megszárítják 
teának, bogyóiból lekvárt főznek. Magvetéssel szaporítják. 


2. Ostorménfa (Viburnum lantana). Közép- és Dél-Európa, Észak- 
Afrika; 2-5 m (május-június, szeptember). Az őszi erdőkben még 
sokáig marad zöld ez a mediterrán, mészkedvelő növény, amely 
az enyhe telű vidékekről, délről és az Atlanti-óceán felől hatol 
Közép-EFurópáig. Bimbóit már ősszel hozza. Fiatal, egyenes haj- 
tásaiból pipaszár, sétabot, ostornyél készül. Kelet-ázsiai rokonait 
örökzöldek, például a parkjainkban látható ráncoslevelű bangita. 
(V. rhytidophylium.) Dugványozással szaporítják. 


3. Kánya bangita, labdarózsa (Viburnum opulus). Eurázsia ; 3-5 m 
(május-június). A juharszerűen karéjos levelű bangiták az előző 
fajjal ellentétben a hűvös, nedves észak növényei. Tőlünk dé- 
lebbre már a magasabb hegyekbe húzódnak fel, vagy — mint 
abogy nálunk is - a nedves lápokat, folyók, patakok mentét 
keresik. Virágzatát mutatós, meddő virágok övezik — a kertészek 
szelektálással nemesítették ki a csupa meddő virágból álló gömbös 
labdarózsát. Ezeken ne is keressük a vöröslő csontárterméseket. 
Magvetéssel, illetve dugványozással szaporítják. 


4. Hóbogyó (Symphoricarpos albus). Észak-Amerika; l m (má- 
jus-szeptember). Az ősz és a tél diszcserjéje. Szerény virágzata 
alig tűnik szembe, ám augusztus végétől a fehér. bogyószerű 
csontárok tömegétől földig hajolnak ágai. Csoportosan ültetve 
kedves színhatást kelt. Igénytelen, dugványozással és magvetéssel 
szaporítják, de magától is szépen terjed. 

X.XI. tábla 


1. Kislevelű hárs (Tilia cordata). Európa; 20-25 m (június). Jel- 
legzetessége, hogy törzsén és tövén késő vénségéig erősen sarjad. 
Kis leveleinek fonákján, az érzugokban rőtszínű szőrpamacsok 
vannak. Szép, árnyat adó parkfa, amely szereti a párás környe- 
zetet. Vadon is a magasabb hegyeket, a nyirkos szurdokerdőket, 
törmeléklejtőket kedveli, erdőket nálunk ritkán alkot. Júniusban 
szedik a szárnyszerű, repítő murvalevelekkel összenőtt, illatos vi- 
rágjait. Teája jó köhögés és hurutok ellen. Magvetéssel szaporítják. 


2. Ezüsthárs (Tilia argentea). Délkelet-Európa; 30 m ( június-jú- 
lius). A Balkán párás völgyeiből, hegyvidékeiről, a Kárpátok csa- 
padékos előhegyein át és Horvátország felől hatolt be a Dél- 
Dunántúlra, és nálunk éri el északi elterjedésének határát. Hazánk 
területén több változata is keletkezett, ezért nevezik magyar hárs- 
nak is. Leveleinek fonákja ezüstös. A városok füstjét elég jól el- 
viseli, de a száraz, meleg levegőt nem kedveli. Parkokban és utcá- 
kon sorfának is ültetik. Magvetéssel szaporítják. 


3. Mályvacserje, törökrózsa (Hibiscus syriacus). India, Kína, Ja- 
pán; 3-4 (6) m (július-szeptember). A színpompás szubtrópusi- 
trópusi nemzetség egyetlen fagytűrő képviselője, feltűnően nagy, 
egzotikus virágokkal; a fehértől a rubinvörösig, egyszerűtől a teltig 
változik. Előnye, hogy a nyár virágban szegényebb, második felé- 
ben virágzik. Nagyon száraz helyeken félárnyékba, másutt napra 
ültessük. Dugványozással, magvetéssel szaporítható. 


4. Puszpáng (Buxus sempervirens). Dél-Európa, Észak-Afrika, 
Kisázsia; 3-6 (12) m (április-május). A falusi és kisvárosi kertek- 
ben, temetőkben gyakori. Népszerűségét könnyű megmagyarázni; 
olyan örökzöld, amely fagy- és szárazságtűrő, bírja a nyesést és 
alakítást, ezért kedvelték úgy a francia kertépítők is. Változatos 
és formagazdag növény. Tőlünk délnyugatra és Tirolban is ősho- 
nos az ún. puszpángos tölgyesekben. Valamennyi európai fa közül 
a legdrágább a fája. Dugványozással és sarjakról szaporítható. 

- XXII. tábla 


/ 


1. Virágoskőris (Fraxinus ornus). Dél-Európa, Kisázsia; 6-15 m 
(május-június), A kőrisek többnyire feltűnés nélkül virágzanak, 
nem így a virágoskőris. Virágzata sok száz fehér pártás, illatos 
virágocskából áll, míg a többi kőrisünknél a párta hiányzik. A 
Dunántúlon és a Középhegységben, meleg száraz, sziklás hegyol- 
dalakon, mészkedvelő tölgyesekben él. Magról szaporítható. 


2. Orgona (Syringa vulgaris). Délkelet-Európa; 2-5 m (április- 
május). Szüringának a görögök eredetileg a jezsáment nevezték, 
mert ennek üreges szárából, akárcsak a nádból, sípot, azaz 
szűrinxet készítettek. Linné a szép nevet odaítélte az orgonának. 
Hozzánk legközelebb Dél-Erdélyben és a Bánságban él vadon. 
Dél-Erdélyben őshonos a Jósika-orgona (S. Josikaea), Igénytelen, 
nincs kert nélküle. Sarjról, dugványról szaporítják, a nemes vál- 
tozatokat rászemzik az alanyra. Rengeteg faja és változata van. 


3. Fagyal (Ligustrum vulgare). Európa, Észak-Afrika, Kisázsia; 
5 m (június). Legismertebb sövénycserjénk, amely az alakítást, 
nyesést jól bírja. Virágai sajátos illatúak, elborítják a bokrokat, 
fekete bogyói télen át is díszítenek. Nálunk kertben és erdőirtáso- 
kon érzi jól magát. Fagyalunk az egyik legészakabbra hatoló 
olajfaféle, enyhe teleken áttelel, lombja és magoncai is téli 
zöldek. Több díszkerti változata van. Magról és dugványozással 
szaporítják. 


4. Aranyvessző (Forsythia Xx intermedia). Kerti; 2-3 m (március- 
április). Forsyth (1737-1804) angol kertész-botanikusról nevezték 
el. A göttingeni botanikus kertben keresztezték. A szülöfajok ősi 
kultúrnövények Kínában, Japánban. Nagy meglepetésre magyar 
botanikus, Degen Árpád egy albániai szurdok völgyben is felfede- 
zett egy Forsythia-fajt, nyilván a harmadkorban Európában is 
elterjedt volt. Kora tavasszal, lombfakadás előtt virít. Igényte- 
len, dugványról és gyökeres sarjakról szaporítják. 

XXIII. tábla 


1. Trombitafolyondár, trombitavirág (Campsis radicans). Észak- 
Amerika; 3-10 m (kúszó; július-szeptember), Neve növekedésre 
utal. (Görögül kampszisz — hajlás, görbülés.) A falak, lugasok 
dísze. Hazájában esős, szubtrópusi éghajlaton él, és a napfényért 
magasra kúszik. A mi szárazabb éghajlatunkon ezért napos fek- 
vésű kertben — persze megtámasztva — hajlamos alacsony fácskává 
nőni. Gyökér- és hajtásdugványozással, bujtással könnyen sza- 
porítható. 


2. Szivarfa (Catalpa bignonioides). Észak-Amerika; 8-I0 m (jú- 
nius-július), Katalpa a növény eredeti indián neve. Hazájában 
az esős, meleg, Szubtrópusi területeken, folyók mentén él vadon 
ez a pompásan virágzó fa. Nagy, szív alakú levelei már teljesen 
kifejlődnek, amikor a másfél arasznyi fehér virágfürtök a hajtások 
csúcsán megjelennek. Elvirágzás után keskeny toktermései gyor- 
san nyúlni kezdenek, és szeptemberre beérnek a , bakaszivarok". 
A felhasadó tokból a szél kifújja a szárnyas magvakat, de az üres 
szivarok tovább csüngnek a kopasz fákon. Nálunk üde talajon 
díszlik - száraz helyen alacsony marad. Üveg alá vetve, gyökér- 
dugvánnyal vagy oltással szaporítható. 


3. Császárfa (Paulownia tomentosa). Kína, Japán; 15-25 m (ápri- 
115-május). Anna Pavlovnáról, I. Pál orosz cár leányáról, holland 
királynéról nevezték el. A múlt század végén borult először virágba 
kontinensünkön ez a csodaszép fa, egy franciaországi parkban. 
Gyorsan elterjedt, de virágzó, hatalmas fává csak Európa mele- 
gebb részein fejlődik. Ahol tőkehajtásai telente lefagynak, csak 
bokornak nevelhető, évenként megújuló hajtásaival, félméteresre 
növő óriás leveleivel. Nálunk fává nő. Levelei akkor fakadnak, 
amikor a hatalmas lila virágbugák kifeslenek. A következő évi 
bimbók, rövid leveles hajtásokon, őszre kifejlődnek, ezért aztán 
a hideg tél megtizedeli a virágzást. Üvegházba vetik, illetve győ- 
kérdugványról vagy sarjról szaporítják. Gyorsan növekszik. 

XXIV. tábla 


1. Nyári tamariska, tamariszkusz (Tamarix gallica). Dél-Európa, 
Nyugat-Ázsia; 5-10 m (július-augusztus). A déli tengerpartok- 
tól a sós félsivatagokon át, messze keletre terjed, szárazság- és 
sótűrő egyszerre. Kertjeinkben népszerű és terméketlen szikes 
talajokon is díszlő cserje. A dalmáciai tengerparton sorfaként 
ültetik. Rokona a korai tamariszkusz (T. tetrandra), lombfaka- 
dás előtt nyílik. Egyetlen igénye a sok fény. Dugványozással 
szaporítják. 


2. Babérszuhar (Cistus laurifolius). Dél-Európa; 1,5 (2,5) m (má- 
jus-június). A fehér, sárga, piros és tarka virágú szuharok a medi- 
terrán cserjések : a makkiák színpompáját idézik. Legtöbbjük lágy 
levelű és fagyérzékeny, ám ez a faj erős, bőrszerű leveleivel áttelel 
a mi éghajlatunkon is. Napos, meleg helyet kedvel, de száraz tava- 
szon az öntözést megkívánja. Magróli, dugványról szaporítják. 


3. Datolyaszilva (Diospyros kaki). Kína, Korea, Japán; 4-6 (14) m 
(június). A Távol-Kelet legelterjedtebb gyümölcsfája, de Dél- 
Európa piacain is minden ősszel megjelennek a paradicsomszerű 
datolyaszilvák. Az ébenfafélékhez tartozó fa nálunk is felnevel- 
hető. Gyümölcsét novemberben kell leszedni, és utóérlelni. Amíg 
fiatal, és tövéből hosszú hajtások fakadnak, fagyérzékeny. Ha 
néhány évig téli takarással megvédtük, és törzsét kialakítottuk, 
már nem kell többé óvni. A nemes fajtákat oltással szaporítják. 


4. Havasszépe, babérrózsa (Rhododendron catawbiense). Észak- 
Amerika keleti része; 2-3 m (május-június). Görögül rhodon— 
—rózsa, dendron—fa. Egyik faja a közel 350 fajt számláló, 
Ázsiában és Európában is honos nemzetségnek. A nyugat-dunán- 
túli parkok árnyas fái alatt áttelelnek a babérlevelű bokrok. Vas 
megyében, Kámban virágzáskor rendezik meg a , Jeli napokat". 
Meszes talajon tőzeges talajcserét és esővizes öntözést kíván. Mag- 
vetéssel, a fajtákat oltással szaporítják. 

XXV. tábla 


1. Eperfa (Morus alba). Kína; 10-15 m (május). Már a középkor- 
ban clhozták Európába, de igazán a selyemhernyó-tenyésztés fel- 
lendülésével terjedt el a XVIII-XIX. században, s ekkor nálunk 
út menti sorfának lépett elő. Lombja a selyemhernyó tápláléka, 
kedvelik hűs árnyékáért, mézédes júniusi gyümölcséért. Január— 
februárban üvegházban oltják a fajtákat. 


2. Füge (Ficus carica). Dél-Európa, Kisázsia; 2-6 m (április-jú- 
lius). Közel hatszáz fikusz (gumifa) közül ez az egyetlen faj, amely 
nálunk is megmarad a szabadban. Valószínűleg a török korban 
került el először hozzánk. Az ország melegebb részein gyakori. 
A tűző napon kétszer is terem — először az áttelelt, majd a friss 
hajtásokon. Fatermetűre csak a téli naptól védett, árnyas helye- 
ken fejlődik. Kertjeinkben az öntermékenyülő adriai típusú fügé- 
ket ültetik, mert a megporzást végző fügegubacsdarázs nálunk 
nem él. Bujtással, augusztusi dugványozással szaporítják. 


3. Mezei szil (Ulmus minor). Eurázsia; 20-30 m (március). Kora 
tavasszal, még lombfakadás előtt virágzik, amikor ellepi a fát a 
levelek nélküli, csak porzóból és bibéből álló, parányi, vöröslő 
virágok tömege, Két hónap alatt kifejlődnek a magok, s májusban, 
amikor még sok fa javában virít, már hordja a szél hártyás ter- 
méseit. A szil a tölggyel és kőrissel hatalmas ligeterdőket alkot, 
ott termetes fa -- a száraz tölgyesekben viszont inkább cserje. 
Szép fa, de napjainkban a szilfavész annyira pusztítja, hogy tele- 
pítése — a védekezés megoldásáig — alig ajánlható. 


4. Nyugati ostorfa (Celtis occidentalis). Észak-Amerika ; 20-25 m 
(április). A városi utcák kedvelt sorfája, igénytelensége, tetszetős 
termete miatt. Bibircses, rücskös törzse különösen a téli sivárság- 
ban szembeötlő. Termése a madarak téli elesége, a pesti gyerekek 
nyelvén a ropogtatni való , buboricska". Magról szaporítják, 

XXVI. tábla 


XXXVII. tábla 


1. Közönséges nyír (Betula pendula). Eurázsia ; 15—20 m (március). 
Az északi félteke hűvös, nedves éghajlatú vidékein közel negy- 
venféle nyírfa él, Mindenütt, ahol életfeltételeit megtalálja, a maga- 
sabb hegyekben, az északi szélességi öveken, a síkságon csak ott, 
ahol mészszegény, savanyú a talaj. A jégkorszak után, amikor az 
Alföldön a mainál hűvösebb és csapadékosabb volt az éghajlat 
(atlantikus korszak), uralkodó, erdőalkotó fa volt. Kedvelt díszfa, 
a parkokban ligetszerűen, csoportosan ültetik. Héjkérge hártya- 
szerűen leválasztható. Földlabdával ültessük. 


2. Enyves éger (Alnus glutinosa). Eurázsia, Észak-Afrika ; 20-25 m 
(február-március). A folyók árterein, a hegy- és dombvidék párás 
völgyeiben él, ahol állandóan nedves a talaj, sőt magát a fát is 
gyakran méteres víz borítja. Tözeglápokon cserjévé törpül, agyag- 
talajon satnyán növekszik. Fája nem korhad a vízben. Velencét 
és Amszterdamot már évszázadok óta tartják az égerfa cölöpök. 
Fényigényes, a nagyobb parkok díszfája. Magról nevelik, 


3. Mogyoró (Corylus avellana). Európa, Kisázsia ; 4-6 m (február- 
március). A tisztások, erdőszélek, sarjerdők növénye, szereti a mele- 
get, a fényt. Amikor a jégkorszak utáni hűvös klíma melegre for- 
dult, és a korábban árnyas erdők megritkultak, ligetesedtek, akkor 
jelent meg tömegesen hazánkban. Ezt a kort mogyoró-korszaknak 
is nevezik. A kertekben több értékes faja, változata (vörös levelű is) 
van. Magjának zsírtartalma felülmúlja a dióét, manduláét, a mó- 
kusok, pelék kedvenc elesége. Ősszel vetik, tavaszra kikel. 

4. Gyertyán (Carpinus betulus). Közép-Európa, Nyugat-Ázsia ; 
15-20 m (március-április). A bükkösök és a tölgyerdők közötti 
átmenetet az ún. gyertyános-tölgyesek jelentik. A hűvösebb, északi 
lejtőket keresi, gyakori a bükkösökben is, de a bükktől tőből szét- 
ágazó törzse, Sötétebb kérge és fogazott levelei könnyen megkü- 
lönböztetik. Szép parkfa, nyirni lehet, sövénynek is ültetik. 

1. Bükk (Fagus silvatica). Közép-Európa, Krím, Kisázsia; 30 m 
(április-május). A hűvös, árnyékos bükkösök szálegyenes, vastag 
törzsei alól gyakran még a lágy szárú aljnövények is hiányoznak. 
Az Atlanti-óceán közelében a tenger szintjén, nálunk 400-600 mé- 
ternél jelenik meg. Az Alföldről hiányzik. Erdeink 974-a bükkös. 
A parkokban különösen a vörös levelű vérbükköt kedvelik. Jó 
bútorfa. Magról, a fajtákat oltással szaporítják. 


2. Szelidgesztenye (Castanea sativa). Dél-Európa, Észak-Afrika, 
Nyugat-Ázsia ; 25-30 m (június). A szubtrópusi, párás harmadkori 
erdőkben általános volt Európában, a jégkorszak után újra ter- 
jeszkedett észak felé. Hazánkban a Mecsekben, a Dunántúl nyu- 
gati részein és Nagymarosnál ma igazi gesztenye erdők vannak. 
Szép díszfa, értékes és igen tápláló termést ad. Magról ültetik, a 
nemes fajtákat oltják. 


3. Kocsányos tölgy (Ouercus robur). Európa; 35 (50) m (április- 
május). A honfoglalás idején a síkságainkon uralkodó erdőalkotó 
fa volt. Dombvidéken és száraz helyeken átadja helyét az alacso- 
nyabb, szárazságtűrő tölgyeknek. Ma erdeink 1074-át alkotja. 
Egyenes törzsű, alig elágazó formája a híres szlavontölgy. 


4. Csertölgy (Ouercus cerris). Dél-Európa, Nyugat-Ázsia ; 15-35 m 
(május-június). Legelterjedtebb erdei fánk, erdeink 1896-ka cse- 
res. Szárazságtűrő, melegkedvelő fa, amely nálunk éri el északi 
elterjedésének batárát. Leveléről, makkjának bozontos kupacsá- 
ról és törzsének kemény, mély bordázatáról könnyű felismerni. 


5. Kocsánytalan tölgy (Ouercus petrea). Európa ; 15-40 m (május). 
Más tölgyekkel, gyertyánnal, sőt az erdei fenyővel is tenyészik, de 
a hazai erdők 17 /-a kocsánytalan tölgy. A száraz, meszes talajt 
kerüli. Bőrszerű levelei a kocsányos tölggyel szemben hosszú nye- 
lűek, termős virágai pedig rövid kocsányon ülnek. Magról vetik. 

XXVID. tábla 


1. Fehér nyár (Populus alba). Eurázsia, Észak-Afrika, 25—30 m 
(március-április). Az északi féltekén harmincféle nyárfa él, ebből 
mindössze három-négy faj őshonos nálunk. Többségük a síkságot 
szereti, mások viszont, mint például a rezgő nyár (P. tremula) 
a magas hegyek bércein is jól érzi magát. A fehér nyár a liget- 
erdőkben nedves, tápdús talajon valóságos faóriás, festői látványt 
nyújt. Szép parkfa. Puha fája törik és korhad, így nem hosszú 
életű. Magról vagy dugványozással szaporítható. 


2. Fekete nyár (Populus nigra). Eurázsia, Észak-Afrika; 30 m 
(április). Könnyen felismerhető rombusz alakú leveleiről és 
sötét, bordázott törzséről. A fehér nyárhoz hasonlóan a ligeter- 
dök vizes, tápdús talaját kedveli, szárazabb talajra, homokra 
csak ültetéssel kerül. Ártereink őshonos fája. A XVIII. század- 
ban terjedt el Észak-Olaszországból szép díszfánk, a karcsú, osz- 
lopos jegenyenyár, a fekete nyár egyik formája. Rügyeiből 
görcsoldó, izzasztó teát főznek, és hajolaj is készül belőle. Dug- 
ványról szaporítják. 


3. Kecskefűz (Salix caprea). Eurázsia; 3-6 m (március). Még a fű 
alig sarjad, de már , selymét a barka kitakarja". Ezüstös, hím 
virágú barkáit hozzák piacra húsvétkor. Hajtása vadtakarmány. Jó 
méhlegelő. Főleg vizes réteken él, de eltűri a szárazabb talajokat 
is, érdemes kertbe telepíteni. Dugványozással szaporítható. 


4. Fehér fűz, szomorúfűz (Salix alba, "Tristis"). Eurázsia; 15-25 m 
(április). Nevét ezüstfehéren szőrös leveleiről kapta. Fűz-nyár liget- 
erdőkben, ártereken, gyertyánosokban él vadon. Az igazi szomo- 
rúfűz fagyra érzékenyebb, keleti eredetű faj. A temetők szomorú- 
fűze e faj aranysárga hajtású, hosszan lecsüngő ágú és nem ezüs- 
tös levelű változata. Cserzőanyagot, drogot ad. Vesszőjéből kosa- 
rat fonnak, fája is alkalmas házi eszközök, abroncsok készítésére. 
Dugványozással szaporítják. 

NÉVMUTATÓ 


(A római számok a színes táblákat, az arab számok a képeket 


ismertető szövegoldalakat jelölik) 


akác XIV., 30 

akác, fehér XIV., 30 
akác, rózsás XIV., 30 
akác, lila XIV., 30 
akác, japán XIII., 28 


albizia (selyemakác) XII., 26 


aranyeső XIII., 28 
aranyvessző XXIII., 48 


babarózsa X., 22 
babérrózsa XXV., 52 
babérmeggy XI., 24 
babérszuhar XXV., 52 
bálványfa XVI., 34 
berkenye, ehető VIII., 18 
berkenye, madár VIII., 18 
bodza, fekete XXI., 44 
boglárfa VII., 16 
baükrétafa XVIII., 38 
bokrétafa, piros XVIII., 38 
borbolya, júlia VI., 14 
borbolya, sóska VI., 14 
boróka, közönséges IV., 10 
borostyán XX., 42 

Buxus XXII., 46 

bükk XXVIII., 58 


Chamaecyparis IV., 10 
cirbolyafenyő II., 6 
citrom, vad XV., 32 

Clematis VI., 14 


császárfa XXIV., 50 
cseresznyeszilva X., 22 
cserszömörce XVI., 34 
cserfa XXVIII., 58 
csörgőfa XVIII., 38 


datolyaszilva XXV., 52 
Diospyros XXV., 52 
díszalma IX., 20 
dudafürt XIII., 28 


ecetfa XVI., 34 

éger, enyves XXVII., 56 
életfa, keleti IV., 10 
eperfa XXVI., 54 
erdeifenyő I., 4 

ezüstfa (olajfűz) XV., 32 
ezüsthárs X.XII., 46 
Exochorda VIL, 16 


fagyal XXIII., 48 

fenyő, jegenye III., 8 

fenyő, fekete II., 6 

fenyő, luc HI., 8 

fenyő, törpe I., 4 

füge XXVI., 54 

fűz, fehér, szomorú XXIX., 60 
fűz, kecske XXIX., 60 


galagonya VIII., 18 
gesztenye, vad XVIII., 38 


gesztenye, szelíd XXVIII., 58 


Gleditsia XII., 26 
gránátalma XV., 32 


gyepűrózsa IX., 20 
gyertyán XXVII., 56 
gyöngyvessző (spírea), 
közönséges VII., 16 
gyöngyvirágcserje XI., 24 


hamisciprus, oregoni IV., 10 


hangabarack X., 22 

havasszépe (babérrózsa) 
XXV., 52 

hárs, ezüst XXII., 46 

hárs, kislevelű XXII., 46 

Hibiscus XXII., 46 

hóbogyó XXI., 44 


hólyagfa, mogyorós XIX., 40 


japánakác XIII., 28 
japánbirs IX., 20 
japán díszcseresznye X., 22 
jegenyefenyő III., 8 
jezsámen XI.,, 24 
júdásfa XII., 26 
juhar, hegyi XVII., 36 
juhar, korai XVII., 36 
juhar, mezei XVII., 36 
juhar, fekete, kőrislevelű 
XVIL, 36 


kánya bangita, labdarózsa 
XXI., 44 ? 


kecskefűz XXIX., 60 
kecskerágó, csíkos XIX., 40 
kecskerágó, japán XIX., 40 
klemátisz VI., 14 

kökény X., 22 

kőris, virágos XXIII., 48 


lepényfa (Krisztus tövis) 
XII., 26 

lilaakác XIV., 30 

liliomfa V., 12 

liliomfa, csillag V., 12 

lucfenyő 1II., 8 


madárberkenye VIII., 18 
magnólia V., 12 

magyal XIX., 40 
mahónia VI., 14 
májusfa XI., 24 
mályvacserje XXII., 46 
mimóza, keleti XII., 26 
mogyoró XXVII., 56 


nyár, fehér XXIX., 60 
nyár, fekete XXIX., 60 
nyírfa, közönséges XXVII., 


olajfűz (olajfa) XV., 32 
orgona XXIII., 48 

ostorfa, nyugati XXVI., 54 
ostorménfa XXI., 44 


páfrányfenyő [., 4 

platánfa VII., 16 
Philadelphus XI., 24 
pukkanó dudafürt XIII., 28 
puszpáng XXII., 46 

rhododendron XXV., 52 tölgy, kocsánytalan XXVIII., 


58 
selyemakác (keleti mimóza) törökrózsa X.XII., 46 
XII., 26 törpefenyő I., 4 
simafenyő II., 6 törpemandula X., 22 
som, húsos XX., 42 törpe spirea VII., 16 
som, veresgyűrű XX., 42 tulipánfa V.. 12 
sóskaborbolya VI., 14 tűztövis VIII., 18 


szil, mezei XXVI., 54 é 

szívarfa XXIV., 50 vdzelltsál ÉN a 

szuhar, babér XXV., 52 vadkörte 1X.. 20 

vadrózsa (gyepűrózsa) 
IX., 20 

vadszőlő X.X., 42 

veresgyűrű (som) X.X., 42 

virágszálfa VII., 16 

vörösfenyő III., 8 


tamariska, nyári (tamariszkusz) 
XXV,, 52 

tiszafa IV., 10 

tuja (életfa) IV., 10 

trombitafolyondár XXIV., 50 

trombitavirág XXIV., 50 

tölgy, cser XXVIII., 58 

tölgy, kocsányos XXVIII., 58 zelnicemeggy (májusfa) XI., 24 


ISSN 0324-3168 
ISBN 963 11 1391 4 


A kiadásért felel a Móra Ferenc Ifjúsági Könyvkiadó igazgatója 
Felelős szerkesztő: D. Nagy Éva 

Szaklektor: Natter-Nád Miksa és dr. Tóth Imre 

Műszaki vezető: Gonda Pál : Műszaki szerkesztő: Supp Emilné 
Képszerkesztő: Árva Ilona 

59800 példány, 2,8 (A/5) ív, MSZ 5601-59 

78.0058 Kossuth Nyomda, Budapest 

Felelős vezető: Monori István vezérigazgató 

IF 3223-e-7880 


18.50 Ft 


ak áá 


A Búvár Zsebkönyvek 
eddig megjelent kötetei 


Madarak (3. kiadás) 
Vadvirágok 1. (3. kiadás) 
Gombák (2. kiadás) 
Halak (3. kiadás) 
Lepkék (2. kiadás) 
Díisznövények (2. kiadás) 
Csigák, kagylók 

Fák, bokrok (2. kiadás) 
Legyek, hangyák, méhek, 
darazsak (2. kiadás) 
Vadak (2. kiadás) 
Ásványok 

Mohák, zuzmók, harasztok 
Bogarak (2. kiadás) 
Kövületek 

Kutyák (2. kiadás) 
Kígyók, békák 
Díszmadarak (2. kiadás) 
Kultúrnövények 1. (2. kiadás 
Vadvirágok 2. (2. kiadás) 
Pókok, skorpiók 
Háziállatok 

Ósállatok 

Gyümölcsök 

Felhők 

Kultúrnövények 2. 
Állatkerti emlősök 


